นักแสดงหนุ่ม บิ๊ก ศรุต วิจิตรานนท์ ที่แฟนๆ รู้จักกันในบทบาทของ พระเพทราชา จากละครดัง บุพเพสันนิวาส ที่ได้ฤกษ์ดี วันนี้ (12 ม.ค.62) จูงมือแฟนสาวนอกวงการ อุ้ม ชณัญพัชร์ วิวาห์แฮปปี้ หลังจากที่ทั้งคู่คบหาดูใจกันมานานกว่า 7 ปี
โดยการแต่งงานของทั้งคู่ได้จัดพิธีแบบไทย และเน้นความเรียบง่ายเป็นหลัก ที่มีเฉพาะญาติและเพื่อนสนิท ผู้ใหญ่ที่นับถือในวงการร่วมเป็นสักขีพยานรักและแสดงความยินดีกับทั้งคู่ที่จะเริ่มต้นชีวิตครอบครัว โดยมี อาตู่ นพพล และ ซ้อนุช ปิยะนุช เป็นเถ้าแก่ฝ่ายเจ้าบ่าว พิธีมงคลจัดขึ้นที่บ้านเจ้าสาว หมู่บ้านธัญธานี ลำลูกกา